Hej

Vi ønsker, at renovere vores hus fra 1968. Renovering af bl.a. bryggers, 2 toilet/bad, køkken nye vinduer m.m. Anbefaler I, at vi indhenter tilbud fra hovedentreprenør eller fra hver enkelt håndværker?

Hvad mener I bedst betaler sig?

Vh.Palle


Renovering af huset - skal vi vælge hovedentreprenør eller få tilbud fra de enkelte håndværkere?
Hej Palle

Det kommer helt an på de konkrete arbejder, hvor godt projekt materiale der er udarbejdet og om i mener jer rustet til at koordinere arbejdet eller i har en byggesagkyndig der kan koordinere og kontrollere arbejdet.  
  
 Hvis i vælger et samlet tilbud, hovedentreprenør - så vil den koordinereing af håndværkernes arbejde være en del af ydelsen.

Uanset hvilken form så er det vigtigt at arbejdet er beskrevet helt entydigt, både omfang, kvalitet og hvornår arbejdet skal udføres.

Det  der i første omgang ser ud som den billigste løsning, kan mange gange ende med samlet set at blive den både kvalitetsmæssigt ringeste og samtidig økonomisk dyreste løsning.

Læs mere her: [Køreplan til renovering af dit hus](https://www.bolius.dk/koereplan-til-renovering-af-dit-hus-16601)  
 og her: [Byg om eller til](https://www.bolius.dk/byg-om-eller-til)

